רפאל סוויסה

רפאל (רפי) סוויסה (נולד ב-5 בינואר 1935) הוא איש ציבור ישראלי שכיהן כנציב בתי הסוהר, ראש מועצת מזכרת בתיה וחבר הכנסת העשירית.

ביוגרפיה
רפאל סוויסה נולד בקזבלנקה שבמרוקו. למד בישיבת אם הבנים. בשנת 1950 עלה לישראל. למד בפנימיית שדה חמד.

נמנה עם הגרעין להקמת קיבוץ קוממיות בנגב.
סוויסה נפצע במבצע קדש בשנת 1956. באותה שנה הצטרף למפא"י, היה חבר לשכת העבודה, וכן יו"ר מחוז יהודה במפלגה.

בין השנים 1950–1960 ניהל את לשכת התעסוקה ביבנה, ולאחר מכן את חברת עמידר עד 1965.

בין השנים 1965–1969 היה חבר מועצת מזכרת בתיה, ובשנת 1969 כיהן כראש המועצה.

בשנת 1981 נבחר לכנסת העשירית מטעם המערך, וב-1982 נבחר בשנית לתפקיד ראש מועצת מזכרת בתיה, וכיהן בתפקיד עד 1984. באפריל 1985 מונה לנציב בתי הסוהר, תפקיד שמילא עד 1986. הוא נמנה עם מייסדי האגודה לשיקום האסיר. בין 1993 ל-2003 כיהן שוב כראש מועצת מזכרת בתיה. בבחירות לרשויות המקומיות בשנת 2003 הפסיד בבחירות לראשות העיר אך כיהן כחבר מועצה. ניסה שוב להיבחר לראשות המועצה גם בבחירות לרשויות המקומיות בשנת 2008, אך הגיע למקום השני עם כ-20% תמיכה בלבד. הוא מכהן כחבר מועצה, לאחר שסיעתו זכתה ב-3 מושבים בבחירות.

בבחירות לכנסת ה-12 רץ ברשימת "רפי סויסה לכנסת" (נודעה גם בשם "התנועה למען חברה צודקת"), שזכתה ב-3,222 קולות ולא עברה את אחוז החסימה. בבחירות לכנסת ה-17 הוצב במקום ה-113 הסמלי ברשימת קדימה, ובבחירות לכנסת ה-18 הוצב במקום ה-115 הסמלי.

בשנת 1992 הוענק לו פרס יושב-ראש הכנסת לאיכות החיים.
בשנת 2009 נקרא על שמו רחוב במזכרת בתיה.

אחיו של סוויסה, שמעון סביר, כיהן כקצין בכיר במשטרת ישראל.

קישורים חיצוניים
 
 רפי סוויסה באתר שירות בתי הסוהר
 רפאל סוויסה באתר מזכרת בתיה

הערות שוליים

חברי כנסת מטעם המערך עבודה-מפ"ם
עובדי שירות התעסוקה
נציבי בתי הסוהר
ראשי מועצת מזכרת בתיה
עולים לאחר קום המדינה: 1948–1950
ראשי רשויות מקומיות מטעם העבודה
פעילי מפלגת קדימה
חברי הכנסת העשירית
זוכי פרס יו"ר הכנסת
ישראלים ילידי מרוקו
ישראלים שנולדו ב-1935